

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/24-10/1

URBROJ: 238-10-02/24-21

Ivanić-Grad, 14. lipnja 2024.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnosti** **za dugoročno zaduženje trgovačkom društvu Komunalni centar Ivanić-Grad d.o.o.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti** **za dugoročno zaduženje trgovačkom društvu Komunalni centar Ivanić-Grad d.o.o.**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 127. Zakona o proračunu (Narodne novine, broj 144/21), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_ 2024. godine donijelo je sljedeću

**O D L U K U**

**o davanju suglasnosti za dugoročno zaduženje trgovačkom društvu Komunalni centar Ivanić-Grad d.o.o.**

Članak 1.

Daje se suglasnost za dugoročno zaduženje trgovačkom društvu Komunalni centar Ivanić-Grad d.o.o. za obavljanje komunalnih i drugih usluga, trgovinu, graditeljstvo i upravljanje nekretninama, Omladinska ulica 30, 10 310 Ivanić-Grad, OIB: 77038075724, zastupanom po direktoru Mariu Mikuliću, putem financijskog leasinga, za nabavu vozila za čišćenje cesta usisavanjem, uz sljedeće uvjete:

Naziv davatelja leasinga: PBZ-LEASING d.o.o., Radnička cesta 44, 10 000 Zagreb,

OIB: 57270798205

|  |  |
| --- | --- |
| Nabavna vrijednost predmeta leasinga | 112.500,00 EUR |
| Porez na dodanu vrijednost (PDV) | 28.125,00 EUR |
| Bruto nabavna vrijednost predmeta nabave | 140.625,00 EUR |
| Učešće (10%) | 14.062,50 EUR |
| Jednokratni trošak obrade | 0,00 EUR |
| Rok otplate: | 84 mjeseci |
| Dinamika otplate: | mjesečne rate |
| Mjesečna rata: | 1.789,24 EUR |
| Iznos mjesečne rate x 84 | 150.296,16 EUR |
| Otkupna cijena (1%): | 1.406,25 EUR |
| Ukupno iznos kamate: | 25.139,91 EUR |
| Ukupna cijena bez PDV-a | 137.639,91 EUR |
| Ukupna cijena s PDV-om | 165.764,91 EUR |

Članak 2.

Kreditna sredstva iz članka 1. ove Odluke namjenska su sredstva za nabavu vozila za čišćenje cesta usisavanjem sukladno natječajnoj dokumentaciji objavljenoj putem sustava Elektroničkog oglasnika javne nabave Republike Hrvatske pod evidencijskim brojem nabave: 06/2024.

Članak 3.

Trgovačko društvo Komunalni centar Ivanić-Grad d.o.o. obvezno je:

* u roku od 5 dana od dana sklapanja ugovora dostaviti Ugovor o financijskom leasingu u Grad Ivanić-Grad, Upravni odjel za financije i proračun,
* tromjesečno izvještavati nadležna tijela Grada Ivanić-Grada o otplati duga i to najkasnije do 5. u mjesecu za prethodno tromjesečno razdoblje.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2024. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti za dugoročno zaduženje trgovačkom društvu Komunalni centar Ivanić-Grad d.o.o. |
| **PRAVNI TEMELJ:** | Na temelju članka 127. Zakona o proračunu (Narodne novine, broje 144/21), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Grad Ivanić-Grad jedini je osnivač i član trgovačkog društva Komunalni centar Ivanić-Grad d.o.o. za obavljanje komunalnih i drugih usluga, trgovinu, graditeljstvo i upravljanje nekretninama, Omladinska ulica 30, 10 310 Ivanić-Grad, OIB: 77038075724, upisanog u sudski registar kod Trgovačkog suda u Zagrebu, pod matičnim brojem subjekta upisa MBS: 080719014 (u daljnjem tekstu: Društvo).

Društvo je dana 13. lipnja 2024. godine dostavilo Gradu Ivanić-Gradu, kao osnivaču, zahtjev za davanje suglasnosti za dugoročno zaduživanje putem financijskog leasinga za nabavu vozila za čišćenje cesta usisavanjem.

Uz zahtjev, Gradu Ivanić-Gradu dostavljena je Odluka o odabiru ekonomski najpovoljnije ponude u otvorenom postupku javne nabave za nabavu vozila za čišćenje cesta usisavanjem putem financijskog leasinga (06/2024 od 3. lipnja 2024.) kojom se odabire ponuditelj trgovačko društvo PBZ-LEASING d.o.o., Radnička cesta 44, 10 000 Zagreb, OIB: 57270798205, troškovnik, informativni plan otplate, izjava ponuditelja o roku isporuke, izjava ponuditelja o jamstvenom roku, izjava ponuditelja o roku odaziva i popis servisa, punomoć ponuditelja, tehničke specifikacije vozila koje se nabavlja te 2. izmjena Financijskog plana Društva za 2024. godinu.

S obzirom na to da se radi o zaduživanju pravne osobe u većinskom vlasništvu jedinice lokalne samouprave, mjerodavni propisi koje je potrebno poštovati su Zakon o proračunu (Narodne novine, broj 144/21), Pravilnik o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, broj 67/22) i Statut Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 127. stavka 2. Zakona o proračunu propisano je da se pravna osoba u većinskom vlasništvu ili suvlasništvu jedinice lokalne samouprave može dugoročno zaduživati po osnovi kredita ili zajma uz suglasnost većinskog vlasnika. Dana suglasnost za zaduženje pravnoj osobi ne uključuje se u opseg mogućeg zaduženja jedinice lokalne samouprave, a odredbom stavka 5. određeno je da odluku o davanju suglasnosti pravnoj osobi za zaduženje donosi predstavničko tijelo jedinice lokalne samouprave.

Za provođenje ove Odluke nije potrebno osigurati sredstva u Proračunu Grada Ivanić-Grada.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.